== Latterens fysiologi ==
Latter adskiller sig fra en anden spontan morsomhedsreaktion, smil, ved at være ledsaget af karakteristiske stødvise lyde, der fremkommer ved krampelignende sammentrækninger af mellemgulvet. Hyppigt sker det samtidigt med at munden åbnes på vid gab, så tænderne blottes og øjnene bliver til smalle sprækker. Mennesker er udstyret med særlige ''lattermuskler''<ref>Musculus risorius.</ref> som er i funktion i sådanne tilfælde<ref>{{Cite web |url=http://www.mondofacto.com/facts/dictionary?musculus+risorius |title=musculus risorius definition from the online medical dictionary<!-- Bot generated title --> |access-date= 8. november 2009 |archive-date=10. august 2014 |archive-url=https://web.archive.org/web/20140810222314/http://www.mondofacto.com/facts/dictionary?musculus+risorius |url-status=dead }}</ref> der får mundvigene til at trække sig udad. I særligt kraftige tilfælde løber øjnene samtidigt i vand. Der findes dog også mindre voldsomme og mindre anstrengende former for latterudbrud.
Psykologi Humor